GC วิ่งชนซิลลิ่ง! หลังโชว์กำไร Q1 โตทะลัก 95% แตะ 68 ลบ. รับยอดขายพุ่ง
GC วิ่งชนซิลลิ่ง! หลังโชว์กำไร Q1 โตทะลัก 95% แตะ 68 ลบ. รับยอดขายพุ่ง
7 พ.ค. 2564

ผู้สื่อข่าวรายงานว่า ราคาหุ้นบริษัท โกลบอล คอนเน็คชั่นส์ จำกัด (มหาชน) หรือ GC ณ เวลา 14.49 น. อยู่ที่ 9.80 บาท บวก 2.25 บาท หรือ 29.80% ด้วยมูลค่าซื้อขาย 24.15 ล้านบาท ราคาหุ้นพุ่งชนซิลลิลของวันที่ระดับ 9.80 บาท

โดย GC รายงานผลการดำเนินงานงวดไตรมาส 1/64 มีกำไรสุทธิ 67.78 ล้านบาท โต 94.72% เทียบช่วงเดียวกันของปีก่อนอยู่ที่ 34.81 ล้านบาท
เนื่องจากโดยบริษัทมียอดขายในไตรมาส 1 เพิ่มขึ้น 326.8 ล้านบาท หรือเพิ่มขึ้นร้อยละ 34.6 ซึ่งเป็นผลมาจากความต้องการสินค้าที่เพิ่มสูงขึ้นในหลากหลายอุตสาหกรรม เช่น บรรจุภัณฑ์พลาสติก รถยนต์และชิ้นส่วนเครื่องใช้ไฟฟ้าและอิเล็กทรอนิกส์ รวมถึงการปรับตัวเพิ่มขึ้นของราคาสินค้า ซึ่งเป็นผลมาจากอุปทานที่มีจำกัด เนื่องจากผู้ผลิตในอเมริกาหยุดการผลิตต่อเนื่องจากฤดูหนาวที่รุนแรงในเดือน ก.พ.64